ข้อใดเป็นคำพิพากษาฏีกา กรณีที่ถือเอาคำพิพากษาแทนการแสดงเจตนาได้
A. คำพิพากษาฏีกา ๖๘๙๖/๒๕๔๘
B. คำพิพากษาฏีกา ๖๔๔/๒๕๓๗
C. คำพิพากษาฏีกา ๔๓๐/๒๕๔๗
D. คำพิพากษาฏีกา ๕๒๕๓/๒๕๓๓
E. คำพิพากษาฏีกา ๓๖๒/๒๕๔๖
คำตอบที่ถูกต้องได้แก่ D.  
เพราะว่า เพราะคำพิพากษาฏีกา ๕๒๕๓/๒๕๓๓ เปิดบัญชีโดยโจทก์จำเลยต้องลงชื่อร่วมกันในการถอนเงิน แต่จำเลยไม่ยอมถอนเงิน ศาลบังคับว่าหากจำเลยไม่ยอมลงชื่อให้เอาคำสั่งศาลแทนการแสดงเจตนา เป็นคำพิพากษาฏีกา กรณีที่ถือเอาคำพิพากษาแทนการแสดงเจตนาได้ ส่วนข้ออื่น ๆ เป็นคำพิพากษาฏีกา กรณีที่ถือเอาคำพิพากษาแทนการแสดงเจตนาไม่ได้

คำพิพากษาแทนการแสดงเจตนา กรณีที่ถือเอาคำพิพากษาแทนการแสดงเจตนาไม่ได้ มีดังนี้

๑. ขอให้รื้อถอนรั้วที่กีดขวาง ไม่ใช่การทำนิติกรรม จึงขอถือเอาคำพิพากษาแทนการแสดงเจตนาไม่ได้ (คำพิพากษาฏีกา ๓๖๒/๒๕๔๖)

๒. ขอให้ถือเอาคำพิพากษาแทนการแสดงเจตนาในการบังคับชำระหนี้จากบัญชีเงินฝากไม่ได้ เพราะไม่ใช่การทำนิติกรรม (คำพิพากษาฏีกา ๖๘๙๖/๒๕๔๘)

๓. บังคับให้ส่งมอบโฉนด ไม่ใช่การทำนิติกรรม เอาคำพิพากษาแทนการแสดงเจตนาไม่ได้ (คำพิพากษาฏีกา ๔๙๒๐/๒๕๔๗...)

๔. บังคับให้ออกโฉนด ให้เอาคำพิพากษาแทนการแสดงเจตนาไม่ได้ (คำพิพากษาฏีกา ๔๓๐/๒๕๔๗)

๕. ขอให้คืนของที่หายไปเพราะถูกลักไปแล้วมีคนรับซื้อไว้โดยไม่ใช่การซื้อในท่้องตลาดที่ต้องคืนให้เจ้าของ หนี้ที่จะขอให้คืนของที่หายไป ไม่ใช่การทำนิติกรรม เอาคำพิพากษาแทนการแสดงเจตนาไม่ได้ (คำพิพากษาฏีกา ๓๑๑๐/๒๕๓๙)

๖. ผู้มีส่วนได้เสียสามารถนำคำพิพากษาให้หย่ามาให้นายทะเบียนบันทึกการหย่าในทะเบียนโดยคู่สมรสไม่ต้องไปแสดงเจตนาตาม พ.ร.บ.จดทะเบียนครอบครัว จึงไม่ต้องให้เอาคำพิพากษาแทนการแสดงเจตนา (คำพิพากษาฏีกา ๓๖๐๘/๒๕๓๑, ๓๒๓๒/๒๕๓๓)

๗. การโอนสิทธิการเช่าจะกระทำได้เมื่อผู้ให้เช่ายินยอม จะเอาคำพิพากษาบังคับให้ผู้ให้เช่ายอมให้โจทก์เช่าห้องพิพาทไม่ได้ ต้องพิพากษาให้จำเลยแสดงเจตนาต่อผู้ให้เช่ายอมโอนสิทธการเช่า เพราะสัญญาขายสิทธิการเช่าเป็นสัญญาต่างตอบแทน เมื่อจำเลยผิดสัญญาไม่โอนสิทธิการเช่า โจทก์บังคับให้จำเลยปฏิบัติตามสัญญาได้ แต่จะไปบังคับเอากับผู้ให้เช่าโดยเอาคำพิพากษาบังคับผู้ให้เช่ายอมให้โจทก์เช่าไม่ได้ (คำพิพากษาฏีกา ๖๔๔/๒๕๓๗)

๘. ละเมิดไม่ใช่การแสดงเจตนา เอาคำพิพากษาแทนการแสดงเจตนาไม่ได้ (คำพิพากษาฏีกา ๗๐๙/๒๕๔๒)

กรณีที่เอาคำพิพากษาแทนการแสดงเจตนาได้ มีดังนี้

๑. ศาลพิพากษาให้หย่าแล้วไม่ไปหย่า เอาคำพิพากษาไปจดทะเบียนหย่าได้ (คำพิพากษาฏีกา ๕๘๐/๒๕๐๘)

๒. เปิดบัญชีโดยโจทก์จำเลยต้องลงชื่อร่วมกันในการถอนเงิน แต่จำเลยไม่ยอมถอนเงิน ศาลบังคับว่าหากจำเลยไม่ยอมลงชื่อให้เอาคำสั่งศาลแทนการแสดงเจตนา (คำพิพากษาฏีกา ๕๒๕๓/๒๕๓๓)

๓. แม้เป็นคำสั่งศาล ไม่ใช่คำพิพากษาก็นำมาแทนใช้ในการแสดงเจตนาได้ (คำพิพากษาฏีกา ๕๒๕๓/๒๕๓๓)
ประมวลกฎหมายวิธีพิจารณาความแพ่งฯ(วิแพ่ง),คำพิพากษาศาลฎีกา